ΒΑΣΙΣΜΕΝΟ ΣΕ ΑΛΗΘΙΝΑ ΓΕΓΟΝΟΤΑ
ΝΗΣΙΑ ΧΑΒΑΗΣ
ΤΕΛΗ 18ου ΑΙΩΝΑ
Ο λαός μας ακμάζει στην ομορφιά των νησιών μας.
Μα δεν στέκουμε ενωμένοι.
Είμαστε τέσσερα βασίλεια ενωμένα με το νερό.
ΒΑΣΙΛΕΙΟ ΟΑΧΟΥ
ΒΑΣΙΛΕΙΟ ΜΑΟΥΙ
ΒΑΣΙΛΕΙΟ ΚΑΟΥΑΪ
ΒΑΣΙΛΕΙΟ ΧΑΒΑΗΣ
Αλλά μας χωρίζουν πανούργοι αρχηγοί και ισχυροί θεοί.
Μας κρατούν σε έναν κύκλο αέναου πολέμου.
Η Αρχαία Προφητεία λέει:
"Ένα άστρο με φτερωτό μανδύα θα σημάνει την έλευση ενός σπουδαίου βασιλιά,
ο οποίος θα ενώσει τα βασίλεια και θα βάλει τέλος στην εποχή του πολέμου".
Περιμέναμε επί πολλές γενιές,
ώσπου ο οιωνός ήρθε τελικά.
Μα κανένας βασιλιάς δεν έχει έρθει.
Σταματήστε! Βρήκαμε έναν!
Είναι μεγάλος, Καϊάνα.
Είναι ένας οιωνός.
Ετοίμασε τη ρίζα άβα.
Δώσ' μου τη θηλιά.
Ετοίμασε ένα ψάρι.
Πετάξτε βαθιά την άβα.
Είναι καλός οιωνός αυτός, σωστά;
Η άβα δεν θα ναρκώνει για πολύ ακόμη τον καρχαρία.
Σχοινί!
Τραβήξτε!
Άβα!
Κουπί!
Με τον θάνατό σου είθε να συντηρηθεί η ζωή.
ΒΑΣΙΛΕΙΟ ΚΑΟΥΑΪ
Σταμάτα!
Φύγετε!
Δρόμο, αδέσποτα!
Το φαγητό μου!
Δρόμο!
Οι χωρικοί σάς λένε παρίες,
παρείσακτους εδώ.
Μα η κάπα σου έχει τα βασιλικά χρώματα του Μάουι.
Είσαι αρχηγός.
Γιατί ζεις έτσι, λοιπόν;
Οι χωρικοί έχουν δίκιο για μας, αγόρι.
Μα εγώ δεν είμαι αρχηγός και το Μάουι δεν είναι πια πατρίδα μου.
Κατάφερες να τον κερδίσεις.
Πρέπει να γίνεις καλύτερος με τα παιδιά.
Γιατί;
Γιατί θέλω ένα.
Μίλα στην αδελφή σου. Την πείραξε ο ήλιος του Καουάι.
Θεωρώ εξαιρετική ιδέα το μωρό.
Δεν γίνεται.
Ο Νάχι μισεί τα παιδιά.
Μια χαρά θα 'ναι οι αδελφοί σου.
Κι εσύ θα γίνεις καλός πατέρας.
Κανό απ' το Μάουι.
Για μας ήρθαν;
Αν ναι, δεν υπάρχει μέρος να κρυφτούμε.
Καϊάνα, όταν γύρεψες άσυλο εδώ πριν από τρεις εποχές,
υποσχέθηκες στη βασίλισσα του Καουάι ότι δεν θα 'χει προβλήματα με το Μάουι.
Να τιμήσεις εκείνη την υπόσχεση.
Καϊάνα.
Γιε του σπουδαίου πολέμαρχου του Μάουι.
Λιποτάκτη του βασιλικού στρατού.
Ώστε γι' αυτό εδώ εγκατέλειψες τα εδάφη σου και τον τίτλο σου;
Ο βασιλιάς σου σε χρειάζεται στο συμβούλιό του.
Τι με χρειάζεται;
Δεν ξέρω τι ανοχές έχουν οι αρχηγοί του Καουάι,
μα αγνοώντας έναν βασιλικό αγγελιαφόρο του Μάουι,
αυτός που το τόλμησε θυσιάζει τη γλώσσα του.
Ο βασιλιάς Καχεκίλι ζητά
να μας συναντήσεις στις ακτές του Μάουι αύριο.
Όταν έφυγες απ' τον στρατό του Μάουι,
ορκίστηκα να δώσω την καρδιά σου στα γουρούνια!
Αν είσαι ζωντανός σήμερα, το οφείλεις στο έλεος του βασιλιά σου.
Εγώ είμαι εκείνος που σε βρήκε, Καϊάνα.
Αν το σκάσεις, θα σε ξαναβρώ.
ΑΡΧΗΓΟΣ ΤΟΥ ΠΟΛΕΜΟΥ
ΒΑΣΙΛΕΙΟ ΜΑΟΥΙ
Περιμένουν.
Ας περιμένουν.
Όχι άλλη καθυστέρηση.
Η προσφορά σου είναι έτοιμη για τον βασιλιά.
Κάποιοι άντρες αμφέβαλαν ότι θα ερχόσουν.
Γιατί βρίσκομαι εδώ, Κούπουλε;
Μας έκανες να περιμένουμε και τώρα ρωτάς γιατί σε κάλεσαν;
Θα τα μάθεις όλα, Καϊάνα.
Ο πατέρας μου περιμένει στα πεδία των πολεμιστών. Θα σε συνοδέψω.
Σ' έβλεπα μικρός να εκπαιδεύεσαι με τον πατέρα σου.
Πάντα ήξερα ότι το Μάουι δεν θα έπεφτε ποτέ
όσο θα είχαμε εσένα για ηγέτη.
Χαίρομαι που επέστρεψες.
Δεν επέστρεψα.
Αναμενόμενο καλωσόρισμα σ' έναν δειλό αρχηγό που εγκατέλειψε τη θέση του.
Στομωμένες λόγχες;
Δεν τους εκπαιδεύετε με τον παλιό τρόπο;
Διαφορετικά, ο Νούι θα σακάτευε τους άντρες μας.
Κανείς δεν τον φτάνει πίσω απ' τις λόγχες του,
πόσο μάλλον να τον νικήσει στη μάχη.
Ακούστε!
Καϊάνα και Νούι θα πολεμήσουν με τον παλιό τρόπο.
Φέρτε τις λόγχες του πολέμου!
Είναι ο κεραυνός που τραντάζει τους ουρανούς.
Γονατίζουμε, λοιπόν,
στη φωνή του θεού που τραντάζει τους ουρανούς.
Φτάνουν οι επισημότητες.
Σήκω όρθιος, Καϊάνα.
Μοιράσου τη δύναμη της Αλόχα με τον θείο σου.
Οι λόγχες σε προσπερνούν σαν τον άνεμο.
Όπως και τον πατέρα σου.
Ο πατέρας σου έσωσε το βασίλειό μου πολλές φορές ως πολέμαρχος
και μου λείπει κάθε μέρα!
Νάμακε. Νάχι.
Μου λείψατε.
Ο Καϊάνα μπορεί να πολεμά σαν τον πατέρα σας,
αλλά σ' εσένα ο γέρος σου έδωσε την ασχήμια του
κι αυτό μου λείπει όσο τίποτα.
Τον τιμάς ερχόμενος κοντά μου και πάλι.
Ήρθαμε εδώ επειδή το ζήτησες,
αλλά θα επιστρέψουμε στην ησυχία του Καουάι.
Όμορφο.
Μην ανησυχείς, Καϊάνα.
Είχες τους λόγους σου που έφυγες απ' τον στρατό μου.
Δεν κρατώ έχθρα γι' αυτό.
Έλα.
Γιατί μας κάλεσες;
Το βασίλειό μας κινδυνεύει από μια μεγάλη απειλή.
Οι μάντεις μας έχουν προβλέψει
την υποδούλωση του λαού μας
υπό την κυριαρχία του Οάχου.
Οι κατάσκοποί μας αναφέρουν ότι έχουν στρατό διπλάσιο απ' τον δικό μας.
Γιατί να πλεύσει εναντίον σας το Οάχου;
Ο βασιλιάς Χαχάνα είναι παιδί ακόμη.
Πάντα δήλωνε πίστη στον βασιλιά Καχεκίλι
και το Μάουι δεν έχει προκαλέσει το βασίλειό του.
Ο αρχιερέας του Οάχου είναι επικίνδυνος άνθρωπος
κι έχει φαρμακώσει το μυαλό του νεαρού βασιλιά.
Τώρα θέλει να καταλάβει το βασίλειό μας.
Ο πόλεμος φέρνει τιμή στους βασιλείς
και θάνατο στους αθώους.
Εμείς δεν σκοτώνουμε πια.
Περίμενε, Καϊάνα.
Έχει να κάνει με την Αρχαία Προφητεία.
Η Προφητεία εκπληρώνεται σύντομα.
Ο βασιλικός μάντης είπε τ' όνομά σου
μέσα σ' ένα όραμα.
Οι οιωνοί είναι ξεκάθαροι, Καϊάνα.
Θα καταφέρουμε να νικήσουμε το Οάχου
μόνο μ' εσένα στο πλευρό μου.
Ο Καχεκίλι μάς κάλεσε σε πόλεμο.
Δεχτήκατε;
Τον έχουμε δοκιμάσει ξανά εγκαταλείποντας τον στρατό του.
Δεν θα το επιτρέψει ξανά.
Τότε, θα ξεκινήσουμε προετοιμασίες για να πλεύσουμε πίσω στο Καουάι.
Πάλι θα το σκάσουμε; Το Μάουι είναι ο τόπος μας, Καϊάνα!
Είναι η ευκαιρία μας να επιστρέψουμε.
Δεν θα βάλω αυτήν την οικογένεια σ' άλλον έναν ανώφελο πόλεμο.
Κι αν είναι όπως τα λέει ο Κούπουλε κι η Προφητεία εκπληρώνεται σύντομα;
Αυτό δεν είναι που περιμέναμε;
Μια ευκαιρία για ειρήνη;
Ο βασιλιάς Καχεκίλι ουδέποτε επιδίωξε την ειρήνη.
Αν ο Καχεκίλι μπορεί να ενώσει τα βασίλεια,
ίσως είναι ο βασιλιάς της Προφητείας.
Δεν μπορεί να είναι ο Καχεκίλι.
Καϊάνα.
Ήρθες μόνος;
Τι ανάγκη έχω για προστασία εδώ;
Ο πατέρας σου ήταν ο καλύτερός μου φίλος.
Παρά τις διαφορές μας,
πάντα σ' έβλεπα ως οικογένεια.
Θέλω να σου δείξω κάτι.
Ξέρω γιατί εγκατέλειψες τον στρατό μου, Καϊάνα.
Βάζω τη δόξα και την περηφάνια πάνω απ' τους ανθρώπους,
και πολλοί πέθαναν για την απληστία μου,
ανάμεσά τους κι ο πατέρας σου.
Μα αυτός ο πόλεμος με το Οάχου θα διαφέρει.
Είναι ο ίδιος που πολεμούσαμε πάντα.
Η κυριαρχία ενός βασιλείου έναντι άλλου.
Όχι, αυτή είναι η Προφητεία.
Ο Προφητευόμενος λέγεται ότι "θα αναδυθεί απ' το Φλεγόμενο Άστρο
φορώντας τον ιερό, φτερωτό μανδύα των θεών".
Ήμουν μικρό παιδί, μα όλοι είδαμε τον οιωνό.
Ωστόσο, δεν ήρθε κανένας βασιλιάς.
Έτσι πίστευα κι εγώ, Καϊάνα.
Μα ο θεός μου μου έχει δείξει ένα όραμα.
Τι είναι αυτό;
Δεν θα σε ενέπλεκα σ' αυτό,
μα υπάρχει κάτι που αξίζεις να δεις.
Σύμφωνα με το αρχαίο έθιμο,
ο αρχιερέας του Οάχου αναζήτησε
τα οστά ενός αντίπαλου αρχηγού
ως θυσία στον βωμό του πολέμου.
Ο πατέρας σου.
Τους σταματήσαμε,
μα όχι προτού βεβηλώσουν τα οστά του.
Σου τα δίνω για να τον τιμήσεις.
Οι οιωνοί είναι σαφείς, Καϊάνα.
Η Προφητεία δεν προμηνύει την έλευση ενός βασιλιά.
Προβλέπει τη γέννηση μιας στιγμής.
Κι η στιγμή είναι τώρα.
Εσύ είσαι η Φτερωτή Κάπα μου κι εγώ είμαι το Φλεγόμενο Άστρο.
Μαζί, μπορούμε να βάλουμε τέλος σ' αυτές τις αχρείαστες μάχες
και το χάος που φέρνουν.
Στάσου δίπλα στο Μάουι
και πολέμα στο πλευρό μου.
Ταούλα.
Ένας άντρας αναποφάσιστος είναι κίνδυνος για τον εαυτό του
και για κείνους που τον ακολουθούν.
Ο βασιλιάς σ' έστειλε;
Μιλώ μόνο για τους θεούς.
Δεν ήρθα εδώ για τα ριζικά σου και τις προφητείες σου.
Όπως και να 'χει, οι θεοί μού έχουν δείξει σε όραμα το μονοπάτι σου.
Θα δεις την εκπλήρωση της Προφητείας, Καϊάνα,
και θα σταθείς στο πλευρό του Προφητευόμενου.
Σκοτεινό κι αβέβαιο το μονοπάτι,
μα δεν θα το διαβείς μόνος.
Μιλάς με γρίφους.
Βλέπω μόνο αυτά που οι θεοί φανερώνουν.
Τίποτα παραπάνω, τίποτα λιγότερο.
Το μονοπάτι θα το βρεις εσύ.
Πιάσε το χέρι του πατέρα σου, Καϊάνα.
Κι ακολούθα το όπου οδηγεί.
Σε γυρεύουν οι αδελφοί σου.
Κάτι συνέβη.
Οι σκέψεις σου είναι ολοφάνερες.
Πάντα έτσι ήταν.
Δεν υπάρχουν μυστικά, τα μάτια σου τα λένε όλα.
Είδα την Ταούλα.
Την προφήτισσα;
Μου είπε
να πιάσω το χέρι του πατέρα μου,
μα δεν ξέρω τι μπορεί να σημαίνει αυτό.
Ο πρίγκιπας Κούπουλε έστειλε πολεμιστές να παραδώσουν τα υπάρχοντα του πατέρα σου.
Το χέρι του πατέρα σου...
Ίσως οι μάντεις του βασιλιά να έχουν δίκιο.
Ίσως είσαι απαραίτητος για να εκπληρωθεί η Προφητεία
που περιμένει ο λαός μας.
Σκοτώσαμε αρχηγούς, πολεμιστές και κοινούς θνητούς
γι' αυτόν τον βασιλιά που παραστράτησε.
Αν το κάνουμε αυτό, θα είμαι πάλι στην υπηρεσία του Καχεκίλι.
Υπηρετώντας την Προφητεία και τον λαό σου.
Όπως έκανες πάντα.
Έχεις το "χέρι" του πατέρα σου.
Η επιλογή είναι δική σου.
Ήρθες, λοιπόν.
Κανένας υπηρέτης μου δεν κάνει το κουκούι τουρσί όπως μ' αρέσει.
Πρέπει να μαζεύω τους καρπούς μόνος.
Μπορούμε να κατακτήσουμε το Οάχου με ελάχιστη αιματοχυσία
και να αφήσουμε ζωντανό τον νεαρό βασιλιά.
Να εισβάλουμε στο Οάχου;
Οδήγησε τους πολεμιστές σου στο Ουαϊκίκι, αλλά μην επιτεθείς.
Ο στρατός του Οάχου θα συγκεντρωθεί να προστατέψει τις ακτές.
Κι εσύ;
Θα επιτεθώ στο ανατολικό οχυρό
και θα αιχμαλωτίσω τον αρχιερέα στον Ναό του Ασύλου.
Μόλις πέσει ο ναός, ο νεαρός βασιλιάς θα παραδοθεί.
Αν αυτή είναι η Προφητεία, ας ξεκινήσει με την πτώση του Οάχου.
Πού βρήκες κλήμα;
Πήγα στην κοιλάδα χθες βράδυ.
Ζήτησα απ' τους θεούς να σ' έχουν γερό.
Σου έφτιαξα αυτό για να φοράς την προσευχή στους ώμους σου.
Θα είσαι ασφαλής εδώ, αδελφή.
Θα επιστρέψουμε μόλις το Οάχου γίνει δικό μας.
ΒΑΣΙΛΕΙΟ ΟΑΧΟΥ
Προελάστε!
Εμπρός!
Ρίξτε βροχή από λόγχες!
Ρίξτε με τις σφεντόνες!
Πήραμε την ακτή!
Φροντίστε τους λαβωμένους.
Τον νου σου.
Δεν είναι ασφαλές να αποβιβαστεί ακόμη ο βασιλιάς.
Πρέπει να φτάσουμε στον ναό και να βρούμε τον αρχιερέα.
Ξύλο για σκάψιμο.
Τούτοι οι άνθρωποι δεν είναι πολεμιστές, αλλά αγρότες.
Σημάνετε το Κάλεσμα του Πολέμου!
Έρχεται ο βασιλιάς. Δεν θα 'πρεπε να είναι εδώ.
Σκοτώστε τους όλους.
Εδώ είναι ο Ναός του Ασύλου, βασιλιά μου.
Καταφύγιο και ιερός τόπος ταφής.
Τότε, τα πτώματά τους δεν θα μεταφερθούν μακριά.
Εμπρός!
Σημάνετε το Κάλεσμα της Νίκης!
Βρήκατε τον αρχιερέα;
Έχουμε τον νεαρό βασιλιά.
Γιατί επιτέθηκες στο βασίλειό μου; Σ' είχα σαν πατέρα μου.
Ήθελα να γίνω σπουδαίος βασιλιάς σαν εσένα.
Ένα παιδί του κεραυνού.
Μόνο εγώ
ακούω τη φωνή του κεραυνού.
Σ' ευχαριστώ, Καϊάνα!
Όπως είπαν οι μάντεις μου,
μου έδωσες το Οάχου.
Είναι δικό μου.
Πού είναι ο αρχιερέας του Οάχου;
Ποτέ δεν είχε να κάνει μ' εκείνον, αλλά μ' εσένα.
Όλοι οι οιωνοί κι οι θεοί
επέλεξαν εσένα γι' αυτό.
Όχι έτσι.
Αυτό ήταν βεβήλωση ενός βασιλείου,
των οστών τους, όπως των οστών του πατέρα μου.
Αυτή είναι η Προφητεία,
και μαζί, το άστρο και ο φτερωτός μανδύας,
θα υψωθούν πάνω απ' όλα τα βασίλεια
και θα τα ενώσουν όλα σ' ένα.
Καϊάνα.
Ο πατέρας μου είπε ψέματα και στους δυο μας.
Έμαθα την αλήθεια για την εισβολή αφού πήραμε τον ναό.
Το αίμα του Οάχου είναι στα χέρια του πατέρα σου.
Και στα δικά μας.
Ακολουθήστε τον.
Μα μην κάνετε τίποτα χωρίς να με συμβουλευτείτε.
Μην κοιτάς αυτούς, Καϊάνα. Εμένα κοίτα!
Ήρθαμε ως οικογένεια
και μαζί θα αντιμετωπίσουμε ό,τι έρχεται.
Υποτιτλισμός: Εύα Τανταλίδου